钦定古今图书集成/明伦汇编/官常典/第668卷 > 《授康从固翼王府司马制》杜牧
## 钦定古今图书集成/明伦汇编/官常典/第668卷 > 《授康从固翼王府司马制》杜牧

敕：“新授银青光禄大夫检校国子祭酒兼濮州长史
殿中侍御史上柱国康从固，其父秀荣，巉为名将，李
广多争死之士，窦婴无入家之金，一收《七关》，易如拾
芥。念尔跨马事敌，执戈同仇，壮比文鸳，勇同李敢，子
之能仕，父教之忠，古人之言，信不虚设。今者愿留阙
下，以奉朝请，念其垂诲，可见丹诚，曳裾宪寮，用示恩宠。宜思终始，上报君亲。可检校国子祭酒兼翼王府
司马殿中侍御史，散官勋如故。”